છતાં પણ ગેરકાયદેસર મેલ-બ્રોથલ ધીકતી કમાણી કરતાં થોડાક વર્ષ પહેલાં ૧૦ મી જાન્યુઆરી ર૦૧૦ ના રોજ સ્વિઝરલેન્ડના જુરિક સિટીમાં અદ્યતન સુવિધા યુક્ત ગે-બ્રોથેલ દેહવેપારનું નમૂનેદાર કારખાનું શરૂ થયું છે. અહીં પુરુષોના દેહ સૌદા થાય છે. વિદેશોમાંથી પ્રસરેલો આ ભયંકર વાઈરસ ભારતને પણ સ્પર્શી ગયો છે. દેશમાં જિગોલોની સંખ્યાનું પ્રમાણ વધી રહ્યું છે. ઈન્ટરનેટ પર સક્રિય ઢગલા બંધ એજન્સીઓ પુરુષ દેહના સૌદા કરે છે. એટલે કે ભારતમાં પણ આ સેક્સ પ્રેક્ટિસ ટ્રેંડ પકડી રહી છે. દેશમાં મોટાં મહાનગરો અને પ્રવાસન સ્થળોએ શરીર વેચનારા પુરુષોની સગવડો મળી રહે છે. ભારતના પાટનગર દિલ્હીમાં રાત્રે દસ વાગ્યાથી સવારે ત્રણ વાગ્યા સુધી અંસલ પ્લાઝા, સાઉથ એકસ્ટેશન, જે.એન.રોડ વિસ્તાર, કેનોટ પેલેસની કેટલીક હોટલો, ડીસ્ટ્રીક્ટ સેન્ટર રોડ જનકપુરી વિસ્તારમાં, હોટેલોમાં જિગોલો મળી આવતા હોવાનું કહેવાય છે.